……….………(sz.) napirend

Előterjesztve:Kerületfejlesztési és Településüzemeltetési Bizottsághoz

**E L Ő T E R J E S Z T É S**

**a Képviselő-testület 2017. október 26-i ülésére**

Tárgy: Javaslat Budapest Főváros II. Kerületi Önkormányzat Képviselő-testületének a településképet meghatározó reklámok, plakátok elhelyezéséről szóló …/2017.(… . … .) önkormányzati rendelet megalkotására

**Készítette:** Gacsályi Zsolt m. b. főépítész – Erdei Gyula osztályvezető

**Egyeztetve:** Dankó Virág alpolgármester

**Látta:** dr. Szalai Tiborjegyző

 dr. Murai Renáta jegyzői igazgató

 A napirend tárgyalása zárt ülést nem igényel.

**Tisztelt Képviselő-testület!**

Az előterjesztésben *a reklámok, reklámhordozók elhelyezésének, alkalmazásának követelményeiről, feltételeiről és tilalmáról* szóló önkormányzati rendelet tervezetét ismertetjük.

*Előzmények:*

* *A 2016. évi kihirdetése óta többször módosított, a településkép védelméről szóló 2016. évi LXXIV. törvény (továbbiakban****TVTv.****) 2017.09.29-i hatállyal jelentősen módosult;*
* *A 2017. április 28-i kihirdetése óta többször módosult a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017.(IV.28.) Korm. rendelet (továbbiakban****TVRK.****)*

A *településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet (továbbiakban****TRK.****)* és a fenti jogszabályok együttes értelmezése alapján a Képviselő-testületnek, a **TVTv.** megállapított szabályaival és a végrehajtására kiadott kormányrendeletekkel összhangban meg kell alkotnia vagy módosítania kell *a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról* és a *településképi bejelentési eljárásról* szóló önkormányzati rendeletét a hatályos **TVTv.** és a végrehajtására kiadott jogszabályokkal való összhang biztosítása érdekében.

Az új rendelet rendelkezéseit legkésőbb, a vonatkozó jogszabályokban rögzített, széleskörű társadalmasítás keretében megvitatott, kerületi településkép védelméről szóló önkormányzati rendelet megalkotásáig szükséges alkalmazni.

Az illetékes Bizottság véleménye a testületi ülésen kerül ismertetésre.

Kérem a Képviselő-testületet, alkossa meg településképet meghatározó reklámok, plakátok elhelyezéséről szóló rendeletét!

**A rendelet elfogadása minősített többségű szavazati arányt igényel!**

Budapest, 2017. október 24.

 **Dr. Láng Zsolt**

 **Polgármester**

**Budapest Főváros II. Kerületi Önkormányzat Képviselő-testületének …/2017. (… . … .) önkormányzati rendelete
a településképet meghatározó reklámok, plakátok elhelyezéséről**

Budapest Főváros II. Kerületi Önkormányzat Képviselő-testülete a településkép védelméről szóló 2016. évi LXXIV. törvény (továbbiakban **TVTv.**) 12.§ (2) bekezdés g)-h) pontban és (5) bekezdésben kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott jogalkotási hatáskörében eljárva a településkép védelme érdekében a következőket rendeli el:

1. **A rendelet hatálya**
2. §
3. E rendelet hatálya Budapest Főváros II. kerületének közigazgatási területén a közterületen, a közterületről látható magánterületen, köztulajdonban álló ingatlanon vagy köztulajdonban álló, valamint közforgalmi személyszállítási szolgáltatást végző személy tulajdonában álló ingatlanon történő reklám, illetve plakát elhelyezésére terjed ki.
4. E rendelet személyi hatálya kiterjed minden természetes és jogi személyre, jogi személyiséggel nem rendelkező szervezetre, – ideértve a külföldi székhelyű vállalkozás magyarországi fióktelepét is – aki (amely) az (1) bekezdésben meghatározott területen, ingatlanon reklámot, plakátot tesz közzé, reklámhordozót tart fenn, helyez el, valamint reklámot, plakátot, reklámhordozót kíván elhelyezni vagy ilyen céllal felületet alakít ki.
5. **Értelmező rendelkezések**
6. §

E rendelet alkalmazásában:

* 1. cégér: a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban **TRK.)** 2.§ 1b. pont szerint;
	2. *CityBoard formátumú eszköz:* olyan 2,5 métertől 3,5 méter magasságú két lábon álló berendezés, amelynek mérete 7-9 négyzetméter, látható, papír- (vagy fólia-) alapú, nem ragasztott, hátulról megvilágított reklámközzétételre alkalmas, hátsó fényforrás által megvilágított felülettel rendelkezik;
	3. *CityLight formátumú eszköz:* olyan függőleges elhelyezésű berendezés, amelynek mérete legfeljebb 118 cm x 175 cm és legfeljebb 2 négyzetméter látható, papíralapú reklámközzétételre alkalmas felülettel rendelkezik;
	4. építési reklámháló: a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet (továbbiakban **TVRK.**) 1.§ 1. pont szerint;
	5. hirdetőoszlop: TVRK 1.§ 3. pont szerint;
	6. *információs célú berendezés:* az önkormányzati hirdetőtábla, az önkormányzati faliújság, az információs vitrin, az útbaigazító hirdetmény, a közérdekű molinó, valamint a CityLight formátumú eszköz és CityBoard formátumú eszköz;
	7. információs vagy más célú berendezés: TVRK. 1.§ 4. pont szerint;
	8. kioszk: TVRK. 1.§ 5. pont szerint;
	9. közművelődési célú hirdetőoszlop: TVRK. 1.§ 6. pont szerint;
	10. közművelődési intézmény: TVRK. 1.§ 7. pont szerint;
	11. *közérdekű molinó:* olyan, elsődlegesen a település életének valamely jelentős eseményéről való közérdekű tájékoztatást tartalmazó, nem merev anyagból készült hordozófelületű hirdetmény, amely falra vagy más felületre, illetve két felület között van kifeszítve oly módon, hogy az nem képezi valamely építmény homlokzatának tervezett és engedélyezett részét.
	12. *közérdekű reklámfelület:* olyan reklámhordozó vagy reklámhordozót tartó berendezés, amelyen a reklám közzététele más, egyéb célú berendezés közterületen való létesítésére, fenntartására tekintettel közérdekből biztosított, és amely ezen egyéb célú berendezéstől elkülönülten kerül elhelyezésre;
	13. közterület: az épített környezet alakításáról és védelméről szóló 1997. évi LXXVIII. törvény 2.§ 13. pont szerint;
	14. köztulajdonban álló ingatlan: TVRK. 1.§ 9. pont szerint;
	15. magánterület: TVRK. 1.§ 13. pont szerint;
	16. *más célú berendezés:* az ülő- és parki pad, a kerékpárállvány, a hulladékgyűjtő, a telefonfülke, a reklámfelületet is tartalmazó, közterület fölé nyúló árnyékoló berendezés, korlát és a közterületi illemhely
	17. plakát: TVTv. 11/F. 2. pont szerint;
	18. reklám: TVTv. 11/F. 3. pont szerint;
	19. reklámhordozó: TVTv. 11/F. 4. pont szerint;
	20. reklámhordozót tartó berendezés: TVRK. 1.§ 15. pont szerint;
	21. utasváró: TVRK. 1.§ 18. pont szerint;
	22. utcabútor: TVRK. 1.§ 19. pont szerint;
1. **Reklámok elhelyezésének általános szabályai közterülten és a közterületről látató magánterületen**
2. §

Budapest Főváros II. kerületének közigazgatási területén tilos valamennyi e rendeletben tiltott, vagy nem szabályozott reklám közzététele.

1. §
2. Reklámhordozók és reklámhordozót tartó berendezések elhelyezése a hagyományosan kialakult településképet nem változtathatja meg hátrányosan.
3. Reklámhordozó és reklámhordozót tartó berendezések az épületek utcai homlokzatán nem helyezhető el.
4. Magántulajdonban álló ingatlanon elhelyezett reklámhordozó és reklámhordozót tartó berendezés a telekhatárt nem keresztezheti és közvetlenül a telekhatáron nem helyezhető el.
5. Építési reklámháló vagy képi tartalommal ellátott építési védőháló a kerület területén nem helyezhető el.
6. Azutcabútorok közül az utasvárótól, a kioszktól, a közművelődési célú hirdetőoszloptól és az információs célú berendezéstől számítva egy adott útszakasz menetirány szerinti azonos oldalán ötven méteren belül további reklámhordozó nem helyezhető el. A tilalom nem vonatkozik a reklámközzétételre nem használt információs célú berendezésekre, funkcionális célú utcabútorokra, közérdekű reklámfelületre.
7. Reklámhordozó megvilágítása céljából kizárólag 80 lumen/Watt mértéket meghaladó hatékonyságú, statikus meleg fehér színű fényforrások használhatók.
8. Reklám kizárólag analóg felületen, állandó és változó tartalommal tehető közzé.
9. A közterület fölé nyúló, felirat, ábra és képi tartalom nélküli árnyékoló berendezés kivételével molinó, ponyva vagy háló reklámhordozóként, reklámhordozót tartó berendezésként nem alkalmazható.
10. **Reklám közzététele a településrendezési terv alapján meghatározott egyes területeken**
11. §
12. A kerület területén — a **TVTv.** 1. mellékletében meghatározott, a településkép védelme szempontjából kiemelt területekre vonatkozó rendelkezések, továbbá **TVRK.** 1. és 2. mellékletében rögzített rendelkezések figyelembe vételével — reklámhordozót, reklámhordozót tartó berendezést elhelyezni kizárólag utcabútor alkalmazásával lehet.
13. Nem helyezhető el reklámhordozó, reklámhordozót tartó berendezés a helyi védelem alatt álló területeken.
14. **Az utcabútorokra vonatkozó általános és különös szabályok**
15. §
16. A kerület területén kizárólag olyan utcabútor helyezhető el, amelynek kialakítása a terület védelmi besorolása szerinti jellegét nem befolyásolja.
17. A kerület területén (1) bekezdés szerint létesített utcabútor esetén kizárólag az utcabútor felülete vehető igénybe reklámközzététel céljából.
18. Az utcabútoron reklámhordozó és reklámhordozót tartó berendezés – az utasváróban és a kioszkon elhelyezett CityLight formátumú eszköz kivételével – nem helyezhető el.
19. Utcabútorként létesített információs célú berendezés reklámközzétételre alkalmas felületének legfeljebb felén tehető közzé reklám, felületének legalább fele a (6) bekezdés szerinti közérdekű információt kell, hogy tartalmazzon. A más célú berendezés reklámcélra nem használható.
20. Reklám közzétételére közművelődési célú hirdetőoszlop nem vehető igénybe.
21. Információs célú berendezés az alábbi gazdasági reklámnak nem minősülő közérdekű információ közlésére létesíthető:
	1. az önkormányzat működése körébe tartozó információk;
	2. a település szempontjából jelentős eseményekkel kapcsolatos információk;
	3. a településen elérhető szolgáltatásokkal, ügyintézési lehetőségekkel kapcsolatos tájékoztatás nyújtása;
	4. idegenforgalmi és közlekedési információk;
	5. a lakosság egészét vagy széles rétegeit érintő, elsősorban állami információk;
22. **Reklámhordozóra, reklámhordozó berendezésekre vonatkozó követelmények**
23. §
24. Közterületen reklám, illetve plakát reklámhordozón
	1. horganyozott és szinterezett acélból, vagy szinterezett alumíniumból készült eszközön;
	2. plexi vagy biztonsági üveg mögött;
	3. hátsó fényforrás által megvilágított eszközben;
	4. állandó és változó tartalmat is megjelenítő eszközön;

helyezhető el.

1. A közérdekű reklámfelület a reklám, illetve plakát elhelyezésére szolgáló reklámhordozón kialakítható reklámfelület legalább egyharmadán a Budapest Főváros II. Kerületi Önkormányzat, az információs célú berendezésekre megállapított információk közzétételére jogosult.
2. **Közművelődési célú hirdetőoszlop**
3. §
4. A kerület területén székhellyel és/vagy telephellyel rendelkező közművelődési intézmény a polgármesterhez benyújtott, a településképi bejelentési eljárás lefolytatására irányuló írásbeli kérelmével kezdeményezheti közművelődési hirdetőoszlop létesítését.
5. A közművelődési célú hirdetőoszlop létesítésének feltétele a létesítés költség használattal arányos részének megtérítése az Önkormányzat részére.
6. Az Önkormányzat a (2) bekezdés szerinti létesítési költségek megfizetését követő 30 napon belül intézkedik a közművelődési célú hirdetőoszlop létesítéséről.
7. A közművelődési intézmény köteles előre minden év január 31. napjáig az önkormányzat részére a közművelődési célú hirdetőoszlop használattal arányos fenntartási költséget megfizetni.
8. Amennyiben több közművelődési intézmény közösen kíván közművelődési hirdetőoszlopot használni, a létesítés és fenntartás költségeinek megosztására a közöttük létrejövő megállapodás irányadó. A létesítés és fenntartás költségeinek megtérítéséért a közművelődési célú hirdetőoszlopot használó közművelődési intézmények egyetemlegesen felelnek.
9. **Záró rendelkezések**
10. §

Ez a rendelet a kihirdetést követő napon lép hatályba.

|  |  |
| --- | --- |
| **Dr. Láng Zsoltpolgármester** | **dr. Szalai Tiborjegyző** |

**INDOKOLÁS**

**Budapest Főváros II. Kerületi Önkormányzat Képviselő-testületének
a reklámok, reklámhordozók elhelyezésének, alkalmazásának követelményeiről, feltételeiről és tilalmáról szóló rendelethez**

**1.§-hoz**

Meghatározza a rendelet hatályát.

**2.§-hoz**

Meghatározza a rendelt által használt értelmező rendelkezéseket.

**3.-5.§-hoz**

A Reklámok — a településkép védelméről szóló törvény és a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló kormányrendelet rendelkezéseivel való összhang megteremtése érdekében — közterületen és a közterületről látható magánterületen történő elhelyezésének általános szabályait rögzíti.

6**.§-hoz**

Az utcabútorokra vonatkozó rendelkezéseket rögzíti.

**7.§-hoz**

A reklámhordozóra, reklámhordozót tartó berendezésekre vonatkozó rendelkezéseket rögzíti.

**8.§-hoz**

A közművelődési hirdetőoszlopokra vonatkozó rendelkezéseket rögzíti.

**9.§-hoz**

Ez a szakasz megjelöli a rendelet hatályba lépésének időpontját.